Det Europæiske Regionsudvalgs udtalelse — Rettigheder og værdier

(2018/C 461/16)

Hovedordfører: François DECOSTER (FR/ALDE), næstformand for regionalrådet i Hauts-de-France Basisdokument: COM(2018) 383 final

I. ANBEFALEDE ÆNDRINGER

Anbefalet ændring 1

Titel

Kommissionens forslag RU's ændringsforslag Forslag til Europa-Parlamentets og Rådets forordning om oprettelse af programmet for rettigheder og værdier Forslag til Europa-Parlamentets og Rådets forordning om oprettelse af programmet for rettigheder, værdier og medborgerskab

Begrundelse

Programmets navn bør være i overensstemmelse med dets mål og foranstaltninger. Indsatsområdet »medborgerskab« er nemlig en grundlæggende del af dette program og bør derfor også indgå i dets navn.

Anbefalet ændring 2

Betragtning 4

Kommissionens forslag RU's ændringsforslag Programmet for rettigheder og værdier (herefter »programmet«) bør give mulighed for at udvikle synergier med henblik på at imødegå de fælles udfordringer i forbindelse med at fremme og beskytte værdier og nå den kritiske størrelse, der kan give konkrete praktiske resultater. Dette kan opnås ved at bygge på de positive erfaringer med de foregående programmer. Dette vil gøre det muligt at udnytte potentialet for synergier fuldt ud, understøtte de omfattede politikområder mere effektivt og øge deres potentiale til at nå ud til borgerne. For at være effektivt bør programmet tage hensyn til de forskellige politikkers særlige karakter, deres forskellige målgrupper og deres særlige behov gennem skræddersyede tilgange. Programmet for rettigheder, værdier og medborgerskab (herefter »programmet«) bør give mulighed for at udvikle synergier med henblik på at imødegå de fælles udfordringer i forbindelse med at fremme og beskytte værdier og nå den kritiske størrelse, der kan give konkrete praktiske resultater. Dette kan opnås ved at bygge på de positive erfaringer med de foregående programmer og samtidig iværksætte nye innovative foranstaltninger . Dette vil gøre det muligt at udnytte potentialet for synergier fuldt ud, understøtte de omfattede politikområder mere effektivt og øge deres potentiale til at nå ud til borgerne. For at være effektivt bør programmet tage hensyn til de forskellige politikkers særlige karakter, deres forskellige målgrupper og deres særlige behov gennem skræddersyede tilgange.

Begrundelse

Det er ikke nok kun at bygge på de eksisterende foranstaltninger, der bør også træffes nye, som begunstiger udveksling af god praksis og oplysninger samt mulige synergier. Dette kan f.eks. ske via iværksættelse af et udvekslings- og mobilitetsprogram for de lokale og regionale folkevalgte eller indsættelse af »europæiske kontaktpersoner« i alle de lokale og regionale forvaltninger i Europa.

Anbefalet ændring 3

Betragtning 5

Kommissionens forslag RU's ændringsforslag For at bringe Den Europæiske Union tættere på sine borgere er der behov for en række forskellige tiltag og samordnede bestræbelser. Ved at bringe borgerne sammen via venskabsbyprojekter eller netværk af byer og støtte civilsamfundsorganisationer inden for de områder, der er omfattet af programmet, bidrages der til borgernes samfundsengagement og i sidste ende deres deltagelse i Unionens demokratiske liv. Samtidig skaber støtte til aktiviteter, som fremmer den gensidige forståelse, mangfoldighed, dialog og respekt for andre en følelse af at høre til og en europæisk identitet, som bygger på en fælles forståelse af europæiske værdier og europæisk kultur, historie og arv. Fremme af et stærkere tilhørsforhold til Unionen og EU-værdier er navnlig vigtig for borgerne i EU's regioner i den yderste periferi som følge af deres afsides beliggenhed og afstanden til det europæiske fastland. For at bringe Den Europæiske Union tættere på sine borgere er der behov for en række forskellige tiltag og samordnede bestræbelser. Ved at bringe borgerne sammen via venskabsbyprojekter eller netværk af byer eller projekter, der indebærer grænseoverskridende samarbejde, og støtte civilsamfundsorganisationer og lokale og regionale myndigheder inden for de områder, der er omfattet af programmet, samt uddanne og oplyse lokalt og regionalt valgte repræsentanter, der fungerer som multiplikatorer , bidrages der til borgernes samfundsengagement og i sidste ende deres deltagelse i Unionens demokratiske liv. Samtidig skaber støtte til aktiviteter, som fremmer den gensidige forståelse, mangfoldighed, dialog og respekt for andre en følelse af at høre til og en europæisk identitet, som bygger på en fælles forståelse af europæiske værdier og europæisk kultur, historie og arv. Fremme af et stærkere tilhørsforhold til Unionen og EU-værdier er navnlig vigtig for borgerne i EU's regioner i den yderste periferi som følge af deres afsides beliggenhed og afstanden til det europæiske fastland.

Begrundelse

Projekterne vedrørende grænseoverskridende samarbejde bør også tages i betragtning i programmet for rettigheder og værdier, da de bidrager til den fælles følelse af at høre til, til en europæisk identitet og til overvindelsen af nationale forskelle. De lokale og regionale myndigheder spiller også en vigtig rolle med henblik på at øge borgernes engagement og bør tilføres midler, navnlig til borgerrettigheder og det aktive medborgerskab. Et program til at uddanne og oplyse lokalt og regionalt valgte repræsentanter ville være et fremragende redskab til at hjælpe de lokale og regionale myndigheder til at bidrage i denne henseende.

Anbefalet ændring 4

Betragtning 6

Kommissionens forslag RU's ændringsforslag Aktiviteter vedrørende historiebevidsthed og kritisk refleksion over Europas historiske erindring er nødvendige for at gøre borgerne bevidste om deres fælles historie, som er fundamentet for en fælles fremtid, moralske principper og fælles værdier. Der bør også tages hensyn til relevansen af historiske, kulturelle og interkulturelle aspekter og til sammenhængen mellem historiebevidsthed og skabelsen af en europæisk identitet og følelsen af samhørighed. Aktiviteter vedrørende historiebevidsthed, kritisk refleksion over og fejring af Europas historiske erindring og de fælles værdier er nødvendige for at gøre borgerne bevidste om deres fælles historie og de værdier , som er fundamentet for en fælles fremtid , gensidig tillid , moralske principper og fælles værdier. Der bør også tages hensyn til relevansen af historiske, kulturelle og interkulturelle aspekter og af lokale og nationale begivenheder samt til sammenhængen mellem historiebevidsthed og skabelsen af en europæisk identitet og følelsen af samhørighed.

Begrundelse

Ligesom pligten til at huske bidrager også fejring til at lægge fundamentet for en fælles fremtid og en europæisk identitet, som skal være baseret på gensidig tillid. Det kan f.eks. være internationale mærkedage eller mere lokale begivenheder, der kan øge den europæiske samhørighedsfølelse.

Anbefalet ændring 5

Betragtning 7

Kommissionens forslag RU's ændringsforslag Borgerne bør også være mere bevidste om deres rettigheder som følge af unionsborgerskabet og kunne føle sig godt tilpas ved at bo, rejse, studere, arbejde og udføre frivilligt arbejde i en anden medlemsstat, og de bør kunne nyde og udøve alle deres borgerrettigheder og have tillid til at have lige adgang og at kunne nyde godt af den fulde håndhævelse og beskyttelse af deres rettigheder uden forskelsbehandling, uanset hvor i Unionen de befinder sig. Civilsamfundet bør støttes med henblik på at fremme, beskytte og øge bevidstheden om EU's fælles værdier, som omhandles i artikel 2 i traktaten om Den Europæiske Union, og med henblik på at bidrage til den effektive udøvelse af rettigheder i henhold til EU-retten. Borgerne bør også være mere bevidste om deres rettigheder som følge af unionsborgerskabet og kunne føle sig godt tilpas ved at bo, rejse, studere, arbejde og udføre frivilligt arbejde i en anden medlemsstat, og de bør kunne nyde og udøve alle deres borgerrettigheder og have tillid til at have lige adgang og at kunne nyde godt af den fulde håndhævelse og beskyttelse af deres rettigheder uden forskelsbehandling, uanset hvor i Unionen de befinder sig. Civilsamfundet bør støttes med henblik på at fremme, beskytte og øge bevidstheden om EU's fælles værdier, som omhandles i artikel 2 i traktaten om Den Europæiske Union, og med henblik på at bidrage til den effektive udøvelse af rettigheder i henhold til EU-retten. De lokale og regionale myndigheder og deres repræsentative organisationer, der iværksætter foranstaltninger, som er en del af programmet for rettigheder og værdier, bør støttes, navnlig med henblik på at fremme borgerrettigheder og et aktivt medborgerskab.

Begrundelse

De lokale og regionale myndigheder modtager midler fra programmet, og de spiller en vigtig rolle, navnlig i relation til borgernes rettigheder og det aktive medborgerskab. Lokale og regionale regeringers organisationer spiller en stor rolle med hensyn til at udbrede programmet og er stadig en del af det.

Anbefalet ændring 6

Betragtning 15

Kommissionens forslag RU's ændringsforslag I overensstemmelse med artikel 8 og 10 i traktaten om Den Europæiske Unions funktionsmåde bør programmet støtte, at hensynet til ligestilling mellem kvinder og mænd og målsætningerne om ikkeforskelsbehandling integreres i alle programmets aktiviteter. I overensstemmelse med artikel 8 og 10 i traktaten om Den Europæiske Unions funktionsmåde bør programmet støtte, at hensynet til ligestilling mellem kvinder og mænd og målsætningerne om ikkeforskelsbehandling integreres i alle programmets aktiviteter. Programmet bør omfatte specifikke betingelser og foranstaltninger med henblik på at sikre overholdelsen og anvendelsen af standarder for ligestilling og bekæmpe alle former for forskelsbehandling.

Begrundelse

Programmet og dets handlingsplan bør indeholde specifikke bestemmelser med henblik på at nå målene om ligestilling mellem mænd og kvinder og bekæmpelse af forskelsbehandling. Det kan f.eks. ske via oplysningskampagner med en ligevægt mellem mænd og kvinder i kampagnerne og ligeledes ved at sikre tilstedeværelsen af udsatte minoriteter.

Anbefalet ændring 7

Betragtning 18

Kommissionens forslag RU's ændringsforslag Uafhængige menneskerettighedsorganisationer og civilsamfundsorganisationer spiller en afgørende rolle med hensyn til at fremme, beskytte og skabe større bevidsthed om Unionens fælles værdier i henhold til artikel 2 i traktaten om Den Europæiske Union og i at bidrage til en effektiv udøvelse af rettigheder i henhold til EU-retten, herunder Den Europæiske Unions charter om grundlæggende rettigheder. I overensstemmelse med Europa-Parlamentets beslutning af 18. april 2018 er en passende finansiel støtte vigtig for udviklingen af et gunstigt og bæredygtigt miljø for civilsamfundsorganisationer, således at de kan styrke deres rolle og udøve deres funktioner uafhængigt og effektivt. For at komplementere indsatsen på nationalt niveau bør EU-finansieringen derfor bidrage til at støtte, styrke og opbygge kapaciteten i uafhængige civilsamfundsorganisationer, der arbejder for at fremme menneskerettigheder, og hvis aktiviteter bidrager til at støtte håndhævelsen af rettigheder i henhold til EU-retten og EU's charter om grundlæggende rettigheder, herunder via aktiviteter som fortaler og vagthund, og finansieringen bør desuden bidrage til at fremme, sikre og øge bevidstheden om EU's fælles værdier på nationalt plan. Uafhængige menneskerettighedsorganisationer og civilsamfundsorganisationer spiller en afgørende rolle med hensyn til at fremme, beskytte og skabe større bevidsthed om Unionens fælles værdier i henhold til artikel 2 i traktaten om Den Europæiske Union og i at bidrage til en effektiv udøvelse af rettigheder i henhold til EU-retten, herunder Den Europæiske Unions charter om grundlæggende rettigheder. I overensstemmelse med Europa-Parlamentets beslutning af 18. april 2018 er en passende og tilstrækkelig finansiel støtte vigtig for udviklingen af et gunstigt og bæredygtigt miljø for civilsamfundsorganisationer, således at de kan styrke deres rolle og udøve deres funktioner uafhængigt og effektivt. For at komplementere indsatsen på nationalt niveau bør EU-finansieringen derfor bidrage til at støtte, styrke og opbygge kapaciteten i uafhængige civilsamfundsorganisationer, der arbejder for at fremme menneskerettigheder, og hvis aktiviteter bidrager til at støtte håndhævelsen af rettigheder i henhold til EU-retten og EU's charter om grundlæggende rettigheder, herunder via aktiviteter som fortaler og vagthund, og finansieringen bør desuden bidrage til at fremme, sikre og øge bevidstheden om EU's fælles værdier på nationalt plan.

Begrundelse

Det er vigtigt at fastlægge et budget, der giver mulighed for at støtte flest mulige af de præsenterede projekter for at undgå frustrationer og for at tilskynde til initiativer blandt interessenterne.

Anbefalet ændring 8

Betragtning 21

Kommissionens forslag RU's ændringsforslag Med henblik på at sikre en effektiv tildeling af midler fra Unionens almindelige budget bør der sikres EU-merværdi ved alle gennemførte foranstaltninger og deres komplementaritet med medlemsstaternes foranstaltninger, og det bør samtidig tilstræbes at skabe sammenhæng, komplementaritet og synergier med finansieringsprogrammer, som understøtter politikområder med tætte indbyrdes forbindelser, navnlig inden for Fonden for Retfærdighed, Rettigheder og Værdier — og følgelig med programmet for retlige anliggender — samt med programmet Et Kreativt Europa og Erasmus +, således at potentialet for kulturelle krydsninger inden for områder som f.eks. kultur, medier, kunst, uddannelse og kreativitet kan realiseres. Der er behov for at skabe synergier med andre europæiske finansieringsprogrammer, navnlig på områderne beskæftigelse, det indre marked, iværksætteri, ungdomsområdet, sundhed, unionsborgerskab, retfærdighed, sikkerhed, migration, forskning, innovation, teknologi, erhvervsliv, samhørighed, turisme og eksterne forbindelser, handel og udvikling. Med henblik på at sikre en effektiv tildeling af midler fra Unionens almindelige budget bør der sikres EU-merværdi ved alle gennemførte foranstaltninger og deres komplementaritet med medlemsstaternes og de lokale og regionale forvaltningers foranstaltninger i overensstemmelse med princippet om »aktiv nærhed« , og det bør samtidig tilstræbes at skabe sammenhæng, komplementaritet og synergier med finansieringsprogrammer, som understøtter politikområder med tætte indbyrdes forbindelser, navnlig inden for Fonden for Retfærdighed, Rettigheder og Værdier — og følgelig med programmet for retlige anliggender — samt med programmet Et Kreativt Europa og Erasmus +, således at potentialet for kulturelle krydsninger inden for områder som f.eks. kultur, medier, kunst, uddannelse og kreativitet kan realiseres. Der er behov for at skabe synergier med andre europæiske finansieringsprogrammer, navnlig på områderne beskæftigelse, det indre marked, iværksætteri, ungdomsområdet, sundhed, unionsborgerskab, retfærdighed, sikkerhed, migration, forskning, innovation, teknologi, erhvervsliv, samhørighed, turisme og eksterne forbindelser, handel og udvikling , og for at fremme udvikling af nye synergier som følge af iværksættelsen af tværgående, innovative foranstaltninger .

Begrundelse

De lokale og regionale forvaltninger er også aktive, og medlemsstaterne og Den Europæiske Union bør tage hensyn til deres foranstaltninger for at sikre sammenhæng, komplementaritet og globale synergier.

Taskforcen om nærhedsprincippet, proportionalitetsprincippet og princippet om at gøre »mindre, men gøre det mere effektivt« fremlagde den 10. juli sine konklusioner, hvori den anbefaler en ny tilgang med »aktiv nærhed«, som vil garantere EU-lovgivningens merværdi for borgerne og føre til en bedre tilpasning til Unionens beslutninger i medlemsstaterne.

Det er vigtigt at insistere på iværksættelsen af nytænkende foranstaltninger, der fremmer følelsen af en europæisk identitet og et aktivt medborgerskab, navnlig iværksættelsen af et Erasmus for de lokale og regionale folkevalgte eller indsættelse af »europæiske kontaktpersoner« efter den model, der findes i Østrig.

Anbefalet ændring 9

Betragtning 24

Kommissionens forslag RU's ændringsforslag Finansieringsformerne og gennemførelsesmetoderne i henhold til denne forordning bør vælges ud fra den mulighed, som de giver for at nå de specifikke mål med foranstaltningerne og levere resultater, bl.a. under hensyn til kontrolomkostningerne, den administrative byrde og den forventede risiko for manglende overholdelse. Dette bør omfatte overvejelser om anvendelse af faste beløb, faste takster og enhedsomkostninger som omhandlet i artikel 125, stk. 1, i finansforordningen. Finansieringsformerne og gennemførelsesmetoderne i henhold til denne forordning bør vælges ud fra den mulighed, som de giver for at nå de specifikke mål med foranstaltningerne og levere resultater, bl.a. under hensyn til kontrolomkostningerne, den administrative byrde og den forventede risiko for manglende overholdelse. Dette bør omfatte overvejelser om anvendelse af faste beløb, faste takster og enhedsomkostninger som omhandlet i artikel 125, stk. 1, i finansforordningen. Foranstaltningerne bør begrænse ansøgernes administrative byrder mest muligt og sikre alle organisationer, der har mulighed for at ansøge, adgang til midler. Der bør indføres en ansøgningsprocedure i to trin, bestående af et kort projektudkast til foreløbig bedømmelse og en fuldstændig ansøgning, hvis der er udsigt til at opnå finansiering. Når det er muligt, bør elektroniske ansøgninger accepteres. Ansøgerne bør have adgang til et nationalt kontaktpunkt, der kan give dem støtte, svare på deres spørgsmål om ansøgningsproceduren, og som kan verificere, at deres ansøgning er komplet, før den afsendes. EU informerer bedst muligt alle de mulige støttemodtagere om mulighederne for finansiering for at sikre inddragelse af en bred vifte af organisationer i de forskellige medlemsstater og partnerstater.

Begrundelse

Forenkling af ansøgningsproceduren er afgørende, især for dem, der ansøger for første gang, mindre fællesskaber og frivillige organisationer. Det er vigtigt at informere så godt og så meget som muligt om de tilbudte muligheder til alle de lokale og regionale forvaltninger og til alle andre interesserede parter, så det undgås, at det kun er EU's privilegerede partnere eller de bedst informerede organisationer, der drager fordel af støtten. De europæiske kontaktpersoner er vigtige og bør understreges i Kommissionens tekst.

Anbefalet ændring 10

Betragtning 28

Kommissionens forslag RU's ændringsforslag For at understrege betydningen af at tackle klimaændringer i overensstemmelse med Unionens forpligtelser til at gennemføre Parisaftalen og for at nå FN's mål for bæredygtig udvikling vil programmet bidrage til at integrere klimaindsatsen og til opnåelsen af det overordnede mål, nemlig at 25 % af udgifterne i EU-budgettet går til finansiering af støtte til klimamål. Relevante foranstaltninger vil blive identificeret under forberedelserne og gennemførelsen af programmet og revurderet som led i midtvejsevalueringen. For at understrege betydningen af at tackle klimaændringer i overensstemmelse med Unionens forpligtelser til at gennemføre Parisaftalen og for at nå FN's mål for bæredygtig udvikling og med tanke på, at den kollektive indsats inden for disse områder på forskellige niveauer kan styrke medborgerskabet og samhørighedsfølelsen, vil programmet bidrage til at integrere klimaindsatsen og til opnåelsen af det overordnede mål, nemlig at 25 % af udgifterne i EU-budgettet går til finansiering af støtte til klimamål. Relevante foranstaltninger vil blive identificeret under forberedelserne og gennemførelsen af programmet og revurderet som led i midtvejsevalueringen , og eksisterende lokale initiativer vil blive støttet .

Begrundelse

Klimaforanstaltningerne og foranstaltninger til at opnå de bredere FN-mål for bæredygtig udvikling er direkte knyttet til at skabe et inkluderende samfund og øge medborgerskabs- og samhørighedsfølelsen. Borgerne skal oplyses om de internationale udfordringer når det angår klimaet, men de bør også inddrages i den fælles indsats. Det kan fremhæves i lovgivningen, især fordi synergierne mellem programmet for rettigheder og værdier og bekæmpelsen af klimaændringer ikke er tilstrækkeligt forklaret.

EU bør støtte eksisterende foranstaltninger frem for at udvikle nye. Oplysningskampagner iværksættes ofte på lokalt niveau.

Anbefalet ændring 11

Betragtning 29

Kommissionens forslag RU's ændringsforslag Som anført i punkt 22 og 23 i den interinstitutionelle aftale om bedre lovgivning af 13. april 2016 er der behov for at evaluere dette program på grundlag af oplysninger, der er tilvejebragt via specifikke overvågningskrav, samtidig med at overregulering og administrative byrder undgås, navnlig for medlemsstaterne. Disse krav kan eventuelt omfatte målbare indikatorer, hvormed der kan samles dokumentation om programmets praktiske virkninger. Som anført i punkt 22 og 23 i den interinstitutionelle aftale om bedre lovgivning af 13. april 2016 er der behov for at evaluere dette program på grundlag af oplysninger, der er tilvejebragt via specifikke overvågningskrav, samtidig med at overregulering og administrative byrder undgås, navnlig for medlemsstaterne. Disse krav kan eventuelt omfatte målbare indikatorer, hvormed der kan samles dokumentation om programmets praktiske virkninger i samarbejde med de involverede lokale og regionale myndigheder i overensstemmelse med princippet om aktiv nærhed .

Begrundelse

Taskforcen om nærhedsprincippet, proportionalitetsprincippet og princippet om at gøre »mindre, men gøre det mere effektivt« fremlagde den 10. juli sine konklusioner, hvori den anbefaler en ny tilgang med »aktiv nærhed«, som vil garantere EU-lovgivningens merværdi for borgerne og føre til en bedre tilpasning til Unionens beslutninger i medlemsstaterne.

Anbefalet ændring 12

Artikel 1 i kapitel I

Kommissionens forslag RU's ændringsforslag Ved denne forordning oprettes et program for rettigheder og værdier (herefter »programmet«). Ved denne forordning oprettes et program for rettigheder, værdier og medborgerskab (herefter »programmet«). Der fastsættes mål for programmet, et budget for perioden 2021-2027, former for EU-finansiering samt regler for ydelsen heraf. Der fastsættes mål for programmet, et budget for perioden 2021-2027, former for EU-finansiering samt regler for ydelsen heraf.

Begrundelse

Programmets navn bør være i overensstemmelse med dets mål og foranstaltninger. Indsatsområdet »medborgerskab« er nemlig en grundlæggende del af dette program og bør derfor også indgå i dets navn.

Anbefalet ændring 13

Artikel 2 i kapitel I

Kommissionens forslag RU's ændringsforslag 1. Det overordnede mål med programmet er at beskytte og fremme de rettigheder og værdier, der er forankret i EU's traktater, herunder ved at støtte civilsamfundsorganisationer med henblik på at bevare åbne, demokratiske og inklusive samfund. 1. Det overordnede mål med programmet er at beskytte og fremme de rettigheder og værdier, der er forankret i EU's traktater, herunder ved at støtte civilsamfundsorganisationer , de lokale og regionale myndigheder og deres repræsentative organisationer med henblik på at bevare åbne, demokratiske og inklusive samfund. 2. Inden for det overordnede mål fastlagt i stk. 1 har programmet følgende specifikke mål, som svarer til følgende indsatsområder: 2. Inden for det overordnede mål fastlagt i stk. 1 har programmet følgende specifikke mål, som svarer til følgende indsatsområder: a) at fremme ligestilling og rettigheder (indsatsområdet for ligestilling og rettigheder), a) at fremme ligestilling og rettigheder (indsatsområdet for ligestilling og rettigheder), b) at fremme borgernes engagement og deltagelse i Unionens demokratiske liv (indsatsområdet for borgernes engagement og deltagelse) og b) at fremme borgernes engagement og deltagelse i Unionens demokratiske liv (indsatsområdet for borgernes engagement og deltagelse) og c) at bekæmpe vold (indsatsområdet Daphne). c) at bekæmpe vold (indsatsområdet Daphne).

Begrundelse

De lokale og regionale myndigheder modtager midler fra programmet, og de spiller en vigtig rolle, navnlig i relation til borgernes rettigheder og det aktive medborgerskab. Lokale og regionale regeringers organisationer spiller en stor rolle med hensyn til at udbrede programmet og er stadig en del af det.

Anbefalet ændring 14

Artikel 4, litra b) og litra c) (nyt), i kapitel I

Kommissionens forslag RU's ændringsforslag b) fremme (…) demokratisk engagement og aktivt medborgerskab, således at borgere og repræsentative sammenslutninger får mulighed for at give udtryk for deres opfattelser angående alle Unionens arbejdsområder. b) fremme (…) demokratisk engagement og aktivt medborgerskab på nationalt og europæisk plan , således at borgere og repræsentative sammenslutninger får mulighed for at give udtryk for deres opfattelser inden for alle arbejdsområder , både på subnationalt og nationalt plan og på unionsplan . c) iværksætte nye innovative foranstaltninger, der især er rettet mod de lokale og regionale folkevalgte samt tjenestemænd og øvrige ansatte i de lokale og regionale myndigheder, f.eks. med udvikling af et program for mobilitet, uddannelse og udveksling af lokale og regionale folkevalgte samt indsættelse af et netværk af »kommunalbestyrelsesmedlemmer med ansvar for europæiske anliggender« efter østrigsk model med henblik på at modtage oplysninger om den aktuelle situation i EU og fungere som bindeled mellem borgerne og EU.

Begrundelse

Det aktive medborgerskab begynder ofte på lokalt plan, når borgerne i hverdagen kommer i berøring med spørgsmål som f.eks. uddannelse af deres børn eller deres mobilitet. Det aktive medborgerskab på lokalt niveau bør understøttes af et program, for det er det første skridt mod en deltagelse på et højere plan, nationalt eller på EU-niveau. Oplysningskampagner på lokalt niveau kan ligge til grund for et aktivt medborgerskab på europæisk niveau.

I øjeblikket er de europæiske borgeres muligheder for at engagere sig i europæiske emner begrænsede og fungerer ikke optimalt. For at undgå frustrationer eller modløshed må der skabes muligheder for at udtrykke sig på alle niveauer, herunder på lokalt plan.

I den forbindelse er det afgørende at have lokale og regionale folkevalgte samt tjenestemænd og øvrige ansatte i de lokale og regionale myndigheder, der ved noget om EU's udfordringer og politikker og er korrekt informeret om den aktuelle situation i EU, hvis man vil fremme et aktivt medborgerskab. De kan fungere som bindeled mellem borgerne og EU og informere borgerne og besvare deres spørgsmål. Dette vil bidrage til at genskabe forbindelsen mellem EU og borgerne, stimulere borgernes interesse for EU-spørgsmål og besvare borgernes spørgsmål, så det aktive medborgerskab og samhørighedsfølelsen fremmes.

Anbefalet ændring 15

Kapitel I — Artikel 6, stk. 1 og stk. 2

Kommissionens forslag RU's ændringsforslag 1. Finansieringsrammen for gennemførelsen af programmet for perioden 2021-2027 er på [ 641 705 000 ] EUR i løbende priser. 1. Finansieringsrammen for gennemførelsen af programmet for perioden 2021-2027 er på [ 1 100 000 000 ] EUR i løbende priser. 2. Inden for det beløb, der er omhandlet i stk. 1, tildeles følgende vejledende beløb til følgende formål: 2. Inden for det beløb, der er omhandlet i stk. 1, tildeles følgende vejledende beløb til følgende formål: (a) [ 408 705 000 ] EUR til de specifikke mål, som er omhandlet i artikel 2, stk. 2, litra a), og c) (a) [ 450 000 000 ] EUR til de specifikke mål, som er omhandlet i artikel 2, stk. 2, litra a), og c) b) [ 233 000 000 ] EUR til det specifikke mål, som er omhandlet i artikel 2, stk. 2, litra b) (b) [ 650 000 000 ] EUR til det specifikke mål, som er omhandlet i artikel 2, stk. 2, litra b)

Begrundelse

Det er nødvendigt at forhøje det generelle budget for instrumentet for rettigheder og værdier i betragtning af de enorme udfordringer, som EU står over for som et samfund baseret på værdier og rettigheder.

Anbefalet ændring 16

Artikel 16, stk. 5, i kapitel III

Kommissionens forslag RU's ændringsforslag 5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom. 5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom. I overensstemmelse med aftalen om bedre lovgivning kan borgerne og andre interesserede parter give udtryk for deres synspunkter angående et udkast til teksten for en delegeret retsakt i 4 uger. Det Europæiske Økonomiske og Sociale Udvalg og Regionsudvalget skal høres angående udkastet til teksten på baggrund af NGO'ernes og de lokale og regionale myndigheders erfaringer i forbindelse med programmets gennemførelse.

Begrundelse

I betragtning af ekspertisen hos og arbejdsrelationerne mellem civilsamfundet og de lokale og regionale myndigheder er udtalelserne fra Det Europæiske Økonomiske og Sociale Udvalg og Det Europæiske Regionsudvalg afgørende for de delegerede retsakter i forbindelse med programmet. Der bør tages hensyn til NGO'ernes og de lokale og regionale forvaltningers erfaringer i forbindelse med foranstaltningers gennemførelse, hvilket bl.a. skal ske via EØSU's og RU's udtalelser.

Anbefalet ændring 17

Artikel 18, stk. 2 og et nyt stk. 3, i kapitel IV

Kommissionens forslag RU's ændringsforslag 2. Kommissionen gennemfører informations- og kommunikationstiltag vedrørende programmet, dets foranstaltninger og resultater. De finansielle midler, der er afsat til programmet, skal også bidrage til den interne kommunikation om Unionens politiske prioriteter, for så vidt som de vedrører målene i artikel 2. 2. Kommissionen gennemfører informations- og kommunikationstiltag vedrørende programmet, dets foranstaltninger og resultater , navnlig gennem netværket af Europe Direct-informationscentre . De finansielle midler, der er afsat til programmet, skal også bidrage til den interne kommunikation om Unionens politiske prioriteter, for så vidt som de vedrører målene i artikel 2. 3. EU informerer bedst muligt alle de mulige støttemodtagere om mulighederne for finansiering for at sikre inddragelse af en bred vifte af organisationer i de forskellige medlemsstater og partnerstater. Ansøgerne får adgang til et kontaktpunkt, der kan give dem støtte, svare på deres spørgsmål om ansøgningsproceduren, og som kan verificere, at deres ansøgning er komplet, før den afsendes.

Begrundelse

Det er vigtigt at informere så godt og så meget som muligt om de tilbudte muligheder til alle de lokale og regionale forvaltninger og til alle andre interesserede parter, så det undgås, at det kun er EU's privilegerede partnere eller de bedst informerede organisationer, der drager fordel af støtten. De europæiske kontaktpersoner er vigtige og bør understreges i Kommissionens tekst. EDIC-netværket er effektivt og lokalt forankret. Når information og kommunikation formidles gennem EDIC, kan der opnås resultater uden øgede udgifter.

Anbefalet ændring 18

Bilag I, litra g)

Kommissionens forslag RU's ændringsforslag g) samling af europæere af forskellige nationaliteter og kulturer ved at give dem mulighed for at deltage i venskabsbysamarbejde g) samling af europæere af forskellige nationaliteter og kulturer ved at give dem mulighed for at deltage i venskabsbysamarbejde og tilsvarende samarbejdsprojekter for landdistrikter samt projekter, der omfatter et grænseoverskridende samarbejde

Begrundelse

Projekterne vedrørende grænseoverskridende samarbejde bør også tages i betragtning i programmet for rettigheder og værdier, da de bidrager til den fælles følelse af at høre til, til en europæisk identitet og til overvindelsen af nationale forskelle.

Anbefalet ændring 19

Bilag I, litra h)

Kommissionens forslag RU's ændringsforslag h) opmuntring til og fremme af aktiv deltagelse i opbygningen af en mere demokratisk Union samt udbredelse af kendskab til rettigheder og værdier via støtte til civilsamfundsorganisationer h) opmuntring til og fremme af aktiv deltagelse i opbygningen af en mere demokratisk Union samt udbredelse af kendskab til rettigheder og værdier via støtte til civilsamfundsorganisationer , til de lokale og regionale myndigheder og deres repræsentative organisationer

Begrundelse

De lokale og regionale myndigheder modtager midler fra programmet, og de spiller en vigtig rolle, navnlig i relation til borgernes rettigheder og det aktive medborgerskab. Lokale og regionale regeringers organisationer spiller en stor rolle med hensyn til at udbrede programmet og er stadig en del af det.

Anbefalet ændring 20

Bilag I, litra j)

Kommissionens forslag RU's ændringsforslag j) styrkelse af de europæiske netværks evne til at fremme og videreudvikle EU-retten og EU's politiske mål og strategier samt støtte til civilsamfundsorganisationer, som er aktive på de områder, der er omfattet af programmet j) styrkelse gennem flerårig aktivitetsstøtte af de europæiske netværks evne til at fremme og videreudvikle EU-retten og fremme kritiske bottom up-debatter om EU's politiske mål og strategier samt støtte til civilsamfundsorganisationer , lokale og regionale myndigheder og deres repræsentative organisationer , som er aktive på de områder, der er omfattet af programmet

Begrundelse

Civilsamfundet er meget vigtigt, men lokale og regionale myndigheder og deres repræsentative organisationer på lokalt og regionalt niveau har spillet og spiller stadig en afgørende rolle inden for programmets generelle mål, navnlig inden for de specifikke mål i artikel 2, stk. 2.

Anbefalet ændring 21

Bilag I, litra l) (nyt)

Kommissionens forslag RU's ændringsforslag l) nye innovative foranstaltninger, der især er rettet mod de lokale og regionale folkevalgte og tjenestemænd og andre ansatte i de lokale og regionale myndigheder, f.eks. med udvikling af et program for mobilitet, uddannelse og udveksling af lokale og regionale folkevalgte samt indsættelse af »europæiske kontaktpersoner« efter østrigsk model med henblik på at modtage oplysninger om den aktuelle situation i EU og fungere som bindeled mellem borgerne og EU.

Begrundelse

I den forbindelse er det afgørende at have lokale og regionale folkevalgte samt tjenestemænd og øvrige ansatte i de lokale og regionale myndigheder, der ved noget om EU's udfordringer og politikker og er korrekt informeret om den aktuelle situation i EU, hvis man vil fremme et aktivt medborgerskab. De kan fungere som bindeled mellem borgerne og EU og informere borgerne og besvare deres spørgsmål. Dette vil bidrage til at genskabe forbindelsen mellem EU og borgerne, stimulere borgernes interesse for EU-spørgsmål og besvare borgernes spørgsmål, så det aktive medborgerskab og samhørighedsfølelsen fremmes.

II. POLITISKE ANBEFALINGER

DET EUROPÆISKE REGIONSUDVALG

1. Det Europæiske Regionsudvalg bifalder Kommissionens forslag til den flerårige finansielle ramme, der indeholder et afsnit II, som omhandler investering i mennesker, social samhørighed og værdier. Udvalget minder om, at denne idé allerede blev fremsat af RU i udtalelsen om Erasmus for lokale og regionale folkevalgte;

2. glæder sig over forslaget til forordning om oprettelse af programmet for rettigheder og værdier. Programmets tre mål er afgørende på alle myndighedsniveauer og stemmer overens med de synspunkter, som RU allerede har givet udtryk for i forskellige udtalelser og i sit arbejdsprogram;

3. beklager ikke desto mindre fraværet af udtrykket »medborgerskab« i fondens navn, skønt dette begreb er centralt for de foranstaltninger, der skal iværksættes af de interesserede parter, navnlig, som det understreges i Kommissionens tekst, i en situation, hvor der er manglende tillid, både i og blandt medlemsstaterne og til Europa, såvel som stigende ekstremisme;

4. støtter og tilslutter sig fuldt ud Kommissions mål med hensyn til bekæmpelse af vold, fremme af europæiske rettigheder uden forskelsbehandling, ikke mindst af personer med handicap, ligestilling mellem kvinder og mænd og fremme af retten til privatlivets fred. RU så gerne, at der blev iværksat specifikke foranstaltninger rettet mod at skabe ligestilling mellem kvinder og mænd og bekæmpe forskelsbehandling og kønsbaseret vold;

5. er positiv over for Kommissionens forslag om at sammenlægge programmet for rettigheder og værdier og programmet for retlige anliggender i en fælles fond, hvilket giver mulighed for at forenkle procedurerne og forbedre deres synlighed samt giver mulighed for budgetmæssig fleksibilitet mellem programmerne;

6. bifalder det nye retsgrundlag, Kommissionen har valgt. Udvalget understreger i den forbindelse nødvendigheden af at anvende princippet om »aktiv nærhed«, som det er fastlagt i den endelige rapport fra taskforcen om nærhedsprincippet;

7. anerkender, at Kommissionens forslag er i overensstemmelse med nærhedsprincippet og proportionalitetsprincippet;

8. beklager, at de beløb, som er tildelt disse fonde, ikke er blevet øget, når antallet af ansøgninger og nødvendigheden af yderligere tiltag tages i betragtning. Udvalget anmoder derfor om en forhøjelse af det generelle budget for programmet for rettigheder og værdier til 1,1 mia. EUR, hvoraf 513 mio. EUR, svarende til en euro pr. EU-borger, bør tildeles venskabsbyprojekter og netværksaktiviteter mellem borgerne og deres lokale og regionale myndigheder;

9. ønsker, at der iværksættes en effektiv kommunikationsindsats for at sikre, at alle potentielle ansøgere til programmet kender til finansieringsmulighederne. De lokale og regionale forvaltninger bør informeres direkte om de foranstaltninger, de kan ansøge om, navnlig angående aktivt medborgerskab. I den forbindelse kan det arbejde på området, som allerede pågår i de centre, der er tilknyttet Kommissionens Europe Direct-netværk, være en hjælp;

10. minder om, at mens de europæiske institutioner opfattes som fjerne og teknokratiske, er de lokale og regionale forvaltninger og således også de lokale og regionale folkevalgte stadig tæt på borgerne og udgør dermed et direkte og effektivt bindeled mellem EU og borgerne;

11. fremhæver vigtigheden af at præcisere, hvem der styrer EU, og opfordrer EU til at styrke Kommissionens rolle som EU's supranationale udøvende magt, som samtidig underlægges stærkere demokratisk granskning og kontrol;

12. mener, at udviklingen af synergier og iværksættelsen af nye innovative værktøjer er afgørende for at forbedre synligheden og effektiviteten af og tilsynet med disse programmer. Uddannelse og oplysning af de lokale og regionale folkevalgte kan således spille en afgørende rolle;

13. ser gerne, at de grænseoverskridende samarbejdsprojekter også tages i betragtning i programmet, idet de tilskynder til samarbejde mellem de forskellige medlemsstaters regioner og organisationer og på denne måde stimulerer den fælles følelse af europæisk identitet;

14. anmoder om, at der i indsatsområdet for borgernes engagement og deltagelse inkluderes nye innovative foranstaltninger, navnlig rettet mod de lokale og regionale folkevalgte, f.eks. ved at udvikle et program for uddannelse og mobilitet af de lokale og regionale folkevalgte som beskrevet i RU's udtalelse, der blev vedtaget i februar 2018;

15. opfordrer endvidere til, at de europæiske institutioner sammen med medlemsstaterne arbejder for at skabe et netværk af »europæiske kontaktpersoner« efter den model, der findes i Østrig, med henblik på at informere de lokale folkevalgte om den aktuelle situation i EU og forsyne dem med redskaber, så de bedst muligt kan opfylde borgernes forventninger. Dette vil bidrage til at bekæmpe borgernes afstandtagen til EU-spørgsmål;

16. mener, at det er afgørende for, om programmet vil nå de fastsatte mål, at de forskellige aktører engagerer sig i det. RU ønsker, at man prioriterer en tilgang på flere niveauer, idet mange af programmets planlagte aktiviteter defineres og iværksættes på lokalt og regionalt plan, og de lokale og regionale forvaltninger kan være modtagere af programmets midler;

17. understreger, at skønt oplysningskampagnerne er vigtige, er de ikke tilstrækkelige til at sikre et aktivt medborgerskab. Der bør udvikles effektive instrumenter, der kan muliggøre borgernes deltagelse. De europæiske borgerinitiativer er et eksempel på dette på EU-plan, og RU har fremsat flere anbefalinger i sin udtalelse, der blev vedtaget i marts 2018, med henblik på at forbedre dette instrument for aktivt medborgerskab på europæisk plan;

18. mener desuden, at disse oplysningskampagner bør fokusere på mulighederne på lokalt plan. Det er jo på dette niveau, at borgerne kan begynde at engagere sig i spørgsmål, der berører dem direkte i hverdagen;

19. vil sammen med alle de lokale og regionale forvaltninger være med til at fremme navnlig borgernes rettigheder og engagement og et aktivt medborgerskab for at udbrede kendskabet til de store udfordringer i EU og for at øge den europæiske samhørighedsfølelse. RU har derfor allerede iværksat foranstaltninger og støtter allerede programmets mål med f.eks. mere end 180 debatter, der er blevet afholdt overalt i Europa inden for rammerne af programmet »Overvejelser om Europa«. Det viser, at mange borgere ønsker at give deres mening til kende og engagere sig i EU-spørgsmål.